„Bennem van minden, ami nincs,

s bennem van minden, ami van.”

*(Csorba Győző:Séta és meditáció)*

**A Koch Valéria Iskolaközpont és a Csorba Győző Társaság**

Csorba Győző születésének 100. évfordulója alkalmából

**fordító és versillusztrációs pályázatot hirdet a pécsi középiskolák diákjai számára**

**a következő kategóriákban:**

**1. kategória: Csorba Győző verseinek fordítása magyarról német nyelvre**

**2. kategória: Csorba Győző verseinek fordítása magyarról angol nyelvre**

Mindkét kategóriában **két verssel** lehet nevezni. Csorba Győző **egy szabadon, valamint egy kötelezően választott** versének a fordítását várjuk. A kötelező vers az alábbi tíz műből választható:

Alkonyat a város széléről, Tájkép, Tavasz, Mecseki séta, Egy eltűnt pécsi utcára, Post amorem, Utak, Új házak, Példa, Csak azt nem. (A verseket csatoltan küldjük.)

**3. kategória: Csorba Győző egy szabadon választott versének illusztrálása**

A pályázótól bármely szabadon választott vershez, egy tetszőleges technikával készített térbeli vagy síkbeli illusztrációt várunk kiállítható formában.Egy pályázó több képzőművészeti alkotással is pályázhat.

A pályázat egyfordulós. **Egy diák több kategóriában is pályázhat**. Pályázni a pályaművek beküldésével lehet.

A fordításokat az alábbi e-mail címre várjuk: csorbagyozo.kochvaleria@gmail.com.

Az illusztrációkat az alábbi címre kérjük eljuttatni: **Koch Valéria Iskolaközpont,**

**7624 Pécs, Tiborc u. 28/1., Titkárság.**

**A pályaművek beadási határideje:2016. október 15.**

Kérjük a pályamunkák leadásánál az alábbiakat feltüntetni:

**Csorba Győző pályázat, a pályázó neve, osztálya, az intézmény neve és címe, a patronáló tanár neve és e-mail címe.**

A beérkezett pályázatokról visszaigazoló e-mailt küldünk a beérkezés utáni 3 napon belül. Amennyiben ilyen visszaigazoló e-mailt nem kap, kérjükvegye fel velünk a kapcsolatot az alábbi telefonszámon: 72/514-195.

**Kategóriánként három helyezettet hirdetünk**, akik 10.000, 7.000, illetve 5.000 Ft értékű jutalomban részesülnek. A győztes illusztrációkat kiállítjuk, majd ezt követően visszaadjuk.

Az eredményhirdetésre és a kiállításmegnyitására **2016. novemberében** kerül sor a Csorba Győző emlékhét rendezvényeként. Az erre vonatkozó információkat az érintett intézményeknek előzetesen eljuttatjuk.

Fenntartjuk a jogot, hogy a kiemelkedő pályaműveket kiadványainkban publikáljuk.

Pécs, 2016. szeptember 6.

Englenderné Hock Ibolya

intézményvezető